আরেকটি প্রেমের গল্প
আরেকটি প্রেমের গল্প ২০১০ সালের একটি ভারতীয় নাট্য চলচ্চিত্র। কৌশিক গঙ্গোপাধ্যায় পরিচালনা ও কাহিনী লিখেছেন। প্রধান চরিত্রে অভিনয় করেছেন ঋতুপর্ণ ঘোষ ও ইন্দ্রনীল সেনগুপ্ত। ঋতুপর্ণ ঘোষ একজন সমকামী চলচ্চিত্র নির্মাতার চরিত্রে অভিনয় করেছেন। যাত্রাশিল্পী চপল ভাদুড়ির ব্যক্তিজীবনের গল্পের অনুসরণে এগিয়ে গেছে কাহিনী। ভারতে সমকামীদের স্বীকৃতি দেয়ার পরে এটিই প্রথম নির্মিত কোন সমকামী চলচ্চিত্র, যা ভারতের বাইরে ৬০তম বার্লিন চলচ্চিত্র উৎসবে প্রদর্শিত হয়।